# Ruta de les 10 ermites

La ruta de les 10 ermites és un recorregut que transcorre pels municipis selvatans de Riudarenes, Santa Coloma de Farners, Sant Hilari Sacalm, Osor i Anglès que permet explorar petites mostres de romànic religiós com són les ermites que formen la ruta, on la majoria han estat restaurades. A més de les deu ermites, la ruta, ens permet veure altres punts d'interès històric, artístic i, especialment, natural. Alguns exemples són el Castell de Farners o la Creu de les Roques del Rei, així com les nombroses fonts que poblen el camí. Així, es pot arribar a conèixer la part més muntanyosa de la comarca de La Selva, molt desconeguda pel públic.

## Situació i característiques del recorregut

La ruta està correctament senyalitzada amb marques de color blanc. La ruta de les 10 ermites ha estat pensada per recórrer-la en tres dies caminant, amb els itineraris marcats. Aquesta ruta es pot realitzar a peu, amb bicicleta o amb cavall. Però també es poden fer sortides matinals d'ermita a ermita, després d'accedir amb cotxe a l'ermita on es vulgui començar el recorregut. No hi ha cap recorregut parcial però passa per diversos termes municipals.
La ruta té una dificultat baixa tot i la seva durada. En alguns trams el sauló és abundant i relliscós.
El recorregut de "La ruta de les 10 ermites" abraça l'extrem sud del Massís de les Guilleries i transcorre pel sector nord-est de la comarca de La Selva. Es tracta d'un recorregut circular d'uns 66 quilòmetres i amb un desnivell acumulat de 2.000 metres. L'altura màxima és de 920 metres i l'altura mínima és de 124 metres.
Originàriament es partia des de Santa Coloma de Farners on trobem l'ermita de Farners, a tocar del castell amb el mateix nom.
En aquesta ruta visita dos arbres catalogats: El roure de Can Iglesies i el Pi de l'Espinau.

## Ermites

| Número | Nom | Municipi | Coordenades (UTM) | Altitud |
| 1 | Mare de Déu de Farners | Santa Coloma de Farners | x: 469531 / y: 4634305 | 386 metres |
| 2 | Mare de Déu d'Argimon | Riudarenes | x: 469768 / y: 4631025 | 464 metres |
| 3 | Sant Pere Cercada | Santa Coloma de Farners | x: 467477 / y: 4631566 | 416 metres |
| 4 | Santa Victòria de Sauleda | Santa Coloma de Farners | x: 466877 / y: 4633376 | 588 metres |
| 5 | Sant Miquel de Cladells | Santa Coloma de Farners | x: 463785 / y: 4634010 | 445 metres |
| 6 | Santa Margarida de Vallors | Sant Hilari Sacalm | x: 462643 / y: 4636949 | 666 metres |
| 7 | Mare de Déu del Pedró | Sant Hilari Sacalm | x: 463954 / y: 4638520 | 914 metres |
| 8 | Santa Creu d'Horta | Osor | x: 465495 / y: 4640529 | 705 metres |
| 9 | Santa Bàrbara | Anglès | x: 468331 / y: 4641657 | 864 metres |
| 10 | Sant Andreu de Castanyet | Santa Coloma de Farners | x: 468788 / y: 4637476 | 246 metres |

## Referències

* ↑ «Web de l'ajuntament de Santa Coloma de Farners». Ajuntament de Santa Coloma de Farners. [Consulta: 19 març 2015].
* ↑ «Arbre Monumental: Roure Gros de Ca n'Iglesies». Generalitat de Catalunya. Arxivat de l'original el 2016-03-04. [Consulta: 23 març 2015].
* ↑ «Arbre Monumental: Pi Gros de l'Espinau». Generalitat de Catalunya. Arxivat de l'original el 2016-03-03. [Consulta: 23 març 2015].

## Enllaços externs

* Web de l'Ajuntament de Santa Coloma de Farners
* Centre Excursionista Farners Arxivat 2015-04-05 a Wayback Machine.